C 148/12
DA
Den Europæiske Unions Tidende
28.4.2023
Tilsammen kan forslaget til en lov om naturgenopretning og den nye pagt for bestøvere spille en afgørende rolle med hensyn til bevarelse af bestøvere på EU-plan.
De to tiltag øger ambitionsniveauet i EU's biodiversitetsstrategi med hensyn til at vende nedgangen i bestøverbestandene inden 2030 og genetablere naturen i landbrugsarealerne.
Medlemsstaternes planer under den fælles landbrugspolitik støtter landbrugerne, herunder de mindre landbrug, i omstillingen og indsatsen for at øge landbrugssystemernes bæredygtighed og modstandsdygtighed i perioden 2023-2027.
I stedet for at foreslå nye retsakter er det derfor vigtigt at sikre, at de forslag, som medlovgiverne i øjeblikket forhandler om, vedtages hurtigt og derefter gennemføres sammen med den fælles landbrugspolitik.
Kommissionen vil gøre sit yderste for at nå dette mål, og den opfordrer alle berørte aktører til at bidrage hertil.
Over en million erklæringer til støtte for dette borgerinitiativ er et klart signal og en tilskyndelse til, at det høje ambitionsniveau i Kommissionens forslag fastholdes.
Resultaterne af den europæiske grønne pagt med hensyn til at drive omstillingen afhænger af hele samfundets indsats — herunder borgere, landbrugere, virksomheder, videnskabsfolk, offentlige myndigheder og EU-institutioner.